41. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 52645/11660 της 7 Σεπτ./12 Νοεμ. 1966 (ΦΕΚ Β΄ 658) Περί προσκομίσεως πιστοποιητικών εκτελωνισμού και αναλώσεως επί εξαγωγών σύκων. Έχοντες υπ’ όψει τας διατάξεις: α)του Α.Ν. 1960/39 και του Ν.Δ. 480/47, β)του Ν.Δ. 2584/53 «περί τροποποιήσεως και συμπληρώσεως διατάξεων του Ν.Δ. 2167/52 «περί καταργήσεως του Γραφείου Προστασίας Ελληνικών Σύκων και ρυθμίσεως των λόγω ταύτης προκυπτόντων ζητημάτων» και δη τας αφορώσας εξαγωγάς σύκων εις Ηνωμένας Πολιτείας της Αμερικής, γ)της υπ’ αριθ. 605/23.8.1966 αποφάσεως του Κυβερνητικού Οικονομικού Συμβουλίου (ΚΟΣ) «περί λήψεως μέτρων αφορώντων τας τιμάς εξαγοράς κλπ. σύκων εσοδείας 1966» ανακοινωθείσης  προς  τας  αρμοδίας  Αρχάς  δια  της υπ’ (Αντί της σελ. 238,31) Σελ. 238,31(α) 302-069 ΄Ελεγχος εξεγομένων γεωργικών προϊόντων 11.Ε.δ.39-41 αριθ. 51801/2.9.66 εγκυκλίου ημών. Λαβόντες υπ’ όψει: 1)Το υπ’ αριθ. 200593/9576 της 5.9.1966 προς ημάς επείγον τηλεγραφικόν σήμα του Υπουργ. Γεωργίας περί καταθέσεως εγγυήσεων προς αποκλεισμόν ενδεχομένης εξαγωγής σύκων Β΄ ποιότητος εις Η.Π. Αμερικής μέσω Καναδά ων η εξαγωγή δυνάμει του προμνησθέντος υπ’ αριθ. 2584/56 Ν.Δ. δεν επιτρέπεται και 2) το γεγονός ότι ένιοι εξαγωγείς φορτώνουν εντεύθεν σύκα κατωτέρων ποιοτήτων τράνζιτο λιμένας Ηνωμένων Πολιτειών Αμερικής με τελικόν προορισμόν τον Καναδά και ότι κατά την μεταφοράν τούτων εις λιμένας Η.Π.Α. επιτυγχάνουσι δια διαφόρων μέσων τον εκτελωνισμόν, εισαγωγήν και ανάλωσίν των εις Η.Π.Α. καταστρατηγουμένων ούτω των σχετικών απαγορευτικών διατάξεων περί εισαγωγής εν τη χώρα ταύτη σύκων κατωτέρων ποιοτήτων, αποφασίζομεν: Προς αποσόβησιν των εν προοιμίω αναφερομένων ενδεχομένων ενεργειών εξαγωγέων τινών, οίτινες έχουσιν ως αποτέλεσμα την καταστρατήγησιν των κειμένων διατάξεων περί εξαγωγών σύκων εις Η.Π.Α., την δυσφήμησιν των ελληνικών σύκων εις Η.Π.Α. κλπ., ορίζομεν ότι επί εξαγωγών ξηρών σύκων Β΄ ποιότητος τράνζιτο λιμένας Η.Π.Α. με τελικόν προορισμόν τον Καναδάν ή άλλην τινά χώραν κατά την χορήγησιν παρά της Τραπέζης της Ελλάδος των σχετικών εγκρίσεων εξαγωγής των, βάσει των ισχυουσών περί εξαγωγών σύκων διατάξεων, θα κατατίθεται αυτή υπό του ενδιαφερομένου κατά περίπτωσιν εξαγωγέως εγγύησις χρηματική ή Τραπεζιτική 15% και προσωπική 10% της φόμπ αξίας των δια την προσκόμισιν αυτή υπό των εν λόγω εξαγωγέων πιστοποιητικού εκτελωνισμού των σύκων εις την χώραν του τελικού προορισμού τούτων. Τα κατά τα ανωτέρω πιστοποιητικά άτινα θα εκδίδωνται υπό των αρμοδίων αρχών της χώρας του τελικού προορισμού του προϊόντος κατά περίπτωσιν θα προσκομίζωνται τη Τραπέζη της Ελλάδος εντός τετραμήνου από της φορτώσεώς των, της προθεσμίας ταύτης δυναμένης να παρατείνεται παρά της Τραπέζης της Ελλάδος κατά την κρίσιν της επί εν εισέτι τετράμηνον οπότε και θα επιστρέφεται η κατά τα ανωτέρω κατατεθειμένη δια την αιτίαν ταύτην σχετική εγγύησις. Εις περίπτωσιν μη προσκομίσεως του κατά τα ανωτέρω πιστοποιητικού εντός των οριζομένων ως άνω προθεσμιών, αφ’ ενός μεν αι κατά τ’ ανωτέρω εγγυήσεις καταπίπτουν υπέρ του Δημοσίου, αφ’ ετέρου δε παραπέμπεται παρά του καθ’ ημάς Υπουργείου ο εξαγωγεύς εις το αρμόδιον Πειθαρχικόν Συμβούλιον δια τα περαιτέρω βάσει των διατάξεων του υπ’ αριθ. 3999/59 Ν.Δ/τος «περί  Σελ. 238,32(α) 302-070 ελέγχου Εξαγωγικού Εμπορίου και άλλων τινών διατάξεων». Αι διατάξεις της παρούσης ισχύουν δια τα σύκα της τρεχούσης εσοδείας 1966 ως και δια σύκα μεταγενεστέρων εσοδειών εφ’ όσον δεν ήθελον ανακληθή, τροποποιηθή και συμπληρωθή αύται παρ’ ημών. Η Τράπεζα της Ελλάδος παρακαλείται όπως παράσχη επειγόντως σχετικάς οδηγίας προς τα υποκαταστήματα αυτής λόγω ενάρξεως εξαγωγών του προϊόντος. Η παρούσα, ισχύουσα από σήμερον, δημοσιευθήτω δια της Εφημερίδος της Κυβερνήσεως. 11.Ε.δ.41 ΄Ελεγχος εξεγομένων γεωργικών προϊόντων